Durante e fin di siman tras di lomba, cuater Amazona di Aruba a competi den e Valida Internacional na Pereira, Colombia.
Riba diasabra Emilie Lomans y Zaria de Groot a competi den e categoria di Amazonas Infantil 9-11 aña. Aunke tur dos a haci bon presentacion, no a logra clasifica entre e grupo di 25 amazonas.
Pa Zaria de Groot esaki tabata su prome experiencia Internacional. Mas anochi, Genesis Pietersz a logra keda cu un cuarto puesto den categoria di Amazonas Aficionada 18-20 aña. Genesis a competi riba e cabay Tesoro de Villa Floralina di Criadero Floralina di Aruba.
Diadomingo Courtney Irausquin a logra drenta top 8, pero no a logra keda cu un puesto den e resultado final den e categoria di Amazonas Juvenil 15-17 aña. Un pabien na tur pa un bunita representacion di Aruba na Colombia.